
ŠIAULIŲ MIESTO SAVIVALDYBĖS ADMINISTRACIJOS
SOCIALINIŲ PASLAUGŲ SKYRIUS

Šiaulių miesto savivaldybės tarybai

SPRENDIMO „DĖL ŠIAULIŲ MIESTO SAVIVALDYBĖS SOCIALINIŲ PASLAUGŲ CENTRO NUOSTATŲ PATVIRTINIMO“ PROJEKTO
AIŠKINAMASIS RAŠTAS

2024 m. kovo 5 d.
Šiauliai


Vadovaujantis LR Biudžetinių įstaigų įstatymo pakeitimais, kurie įsigaliojo 2024 m. sausio 1 d., LR vietos savivaldos įstatyme pasikeitusiomis nuostatomis, parengėme ir teikiame tvirtinti Šiaulių miesto savivaldybės socialinių paslaugų centro nuostatus (toliau – Nuostatai).

Šiaulių miesto savivaldybės socialinių paslaugų centro (toliau – Centras) nuostatai patvirtinti Šiaulių miesto savivaldybės tarybos Šiaulių miesto savivaldybės tarybos 2018 m. birželio 7 d. sprendimo Nr. T-236 „Dėl Šiaulių miesto savivaldybės socialinių paslaugų centro nuostatų patvirtinimo“.
2023 m. lapkričio 16 d. patvirtintas Lietuvos Respublikos biudžetinių įstaigų įstatymo Nr. I-1113 pakeitimo įstatymas Nr. XIV-2241 (toliau – Pakeitimo įstatymas), kuriuo pakeitė dalį Lietuvos Respublikos biudžetinių įstaigų įstatymo nuostatų.
LR Socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl socialinių paslaugų katalogo patvirtinimo“ patvirtintame Socialinių paslaugų katalogas apibrėžia socialines paslaugas, jų turinį pagal socialinių paslaugų rūšis ir socialinių paslaugų įstaigų tipus.
Šiaulių miesto savivaldybės tarybos 2021 m. liepos 1d. sprendimu Nr. T-323 „Dėl biudžetinės įstaigos Šiaulių apskaitos centro steigimo ir nuostatų patvirtinimo“ patvirtintuose Šiaulių apskaitos centro nuostatuose yra nustatyta, kad Šiaulių apskaitos centras biudžetinių įstaigų buhalterinę apskaitą tvarko centralizuotai.

Centro nuostatuose patikslintos įstaigos teisės ir pareigos, savininko teises įgyvendinančios institucijos kompetencijos, patikslintos nuostatos dėl Centro direktoriaus priėmimo, atleidimo ir atšaukimo iš pareigų, Centro direktoriaus kompetencijos. 

Patvirtinti Centro nuostatai atitiks reikalavimus, numatytus Lietuvos Respublikos biudžetinių įstaigų įstatyme. Bus patikslintos Centro nuostatuose numatytas savininko teises ir pareigas įgyvendinančios institucijos kompetencijos, atsižvelgiant į Lietuvos Respublikos vietos savivaldos įstatymo nuostatas.
Neigiamų pasekmių nenumatoma.

Pripažinti netekusiais galios Šiaulių miesto savivaldybės tarybos 2018 m. birželio 7 d. sprendimą Nr. T-236 „Dėl Šiaulių miesto savivaldybės socialinių paslaugų centro nuostatų patvirtinimo“. 

Sprendimui įgyvendinti nereikės priimti papildomų teisės aktų. 
Sprendimui įgyvendinti reikalingos lėšos.	
Sprendimui įgyvendinti lėšos nereikalingos.

Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje.


Numatomo teisinio poveikio reguliavimo poveikio vertinimas neatliktinas, nes sprendimo projektu nėra numatoma reguliuoti iki tol nereglamentuotus santykius ar iš esmės keisti teisinį reguliavimą.
Sprendimo projektą parengė Socialinių paslaugų skyrius. Tiesioginis rengėjas – Socialinių paslaugų skyriaus patarėja Lina Lašinė, tel. 38 64 90, iniciatorius – Socialinių paslaugų skyriaus vedėja Ramutė Pilypienė, Šiaulių miesto savivaldybės socialinių paslaugų centro direktorė Vida Šalnienė.

Skyriaus vedėja 					Ramutė Pilypienė 



